Un biet catel, care se pare ar fi fost folosit drept tinta de niste indivizi, a ajuns in grija medicilor aradeni.

A fost impuscat cu 27 de alice si agoniza de ceva vreme pe marginea drumului. Cainele a fost operat, insa starea lui nu este buna deloc. Deocamdata nu se cunosc nici proprietarii si nici cei care au fost capabili de asemenea fapte.

Cand a fost gasit, cainele nu mancase de cateva zile. Nu parea sa aiba rani, insa cand l-a consultat veterinarul a constatat ca avea trupul plin de alice. Medicii l-au operat si au scos trei dintre ele.

Pro TV

Wili Glaser, medic veterinar: "Problema lui este intoxicatia cu plumb. In general, alicele care sunt in apropierea sistemului nervos pot da simptome cum le are el si cum reiese din analize intoxicatia cu plumb. Asta este cea mai grava, nu alicele. Si a fost impuscat mai de mult timp. Este foarte slab, numai piele si os. Daca ar fi fost gasit in prima faza, era si mai usor de extras toate alicele"

Cel mai probabil, cainele a fost impuscat cu o arma de vanatoare folosita pentru pasari. Este posibil ca animalul sa fi fost folosit pentru paza unei stane de oi, iar cand stapanii au observat ca nu se mai simte bine, sa il fi abandonat.

Andreea Milancovici, medic veterinar: "Din pacate, unii oameni tin un caine si cand nu-l mai vor, il abandoneaza pe camp pe strada si atunci ei saraci ajung in starea in care sunt mai ales ca acesta este si batran normal ca nu a mai putut lupta sa se hraneasca".

Deocamdata, politistii nu au inceput o ancheta in acest caz.